Parti Hizbul Muslimin Malaysia

Parti Hizbul Muslimin Malaysia (HAMIM) adalah sebuah parti politik di Malaysia. HAMIM merupakan serpihan daripada Parti Islam Se-Malaysia (PAS) yang diasaskan oleh Tan Sri Dr. Haji Asri Muda, bekas Presiden PAS yang meninggalkan parti itu selepas kegagalan PAS merampas semula kerajaan negeri Kelantan dalam Pilihan raya umum Malaysia 1982.

Penubuhan Parti dan Penglibatan dalam Pilihanraya
HAMIM telah ditubuhkan pada 24 Mac 1983 oleh Tan Sri Dr. Haji Asri Muda, mantan Presiden PAS yang meninggalkan parti itu pada 23 Februari 1983 selepas kegagalan PAS merampas semula kerajaan negeri Kelantan dalam Pilihan raya umum Malaysia 1982 yang melihat arus kesedaran dan kebangkitan Islam yang semakin kuat ketika itu di mana kemudiannya puak ulamak agama mengambil-alih kepimpinan pusat PAS daripada puak nationalis pada Muktamar PAS ke-28 1982. Lantaran itu HAMIM diasaskan sebagai alternatif kepada PAS dan telah menyertai Barisan Nasional (BN). Pada pilihanraya umum 1986, HAMIM sebagai salah satu kompenan BN telah bertanding 2 kerusi Parlimen dan 4 DUN. HAMIM telah menang 1 kerusi Parlimen (Bachok) dan 2 DUN (Chetok dan Meranti). 

Sehingga 1989 sebelum Pilihanraya Umum 1990, kepimpinan baru HAMIM telah mengambil keputusan untuk keluar daripada Barisan Nasional untuk menyertai gabungan pembangkang Angkatan Perpaduan Ummah (APU) yang terdiri daripada Parti Islam Se-Malaysia (PAS), Parti Melayu Semangat 46 (S46), Barisan Jemaah Islamiah Se-Malaysia (BERJASA), Parti Hizbul Muslimin Malaysia (HAMIM), dan Kongres India Muslim Malaysia (KIMMA) pula bagi menghadapi Pilihan raya umum Malaysia 1990, di mana ianya telah memenangi satu kerusi Dewan Undangan Negeri Kelantan untuk membentuk kerajaan campuran APU di Kelantan.

Dalam pilihanraya umum 1990 melalui pakatan APU di Kelantan, HAMIM meletakan calonnya iaitu Dato Nik Man bin Nik Mohammad di Dun Geting (Pengkalan Kubor) dalam Parlimen Tumpat. Dato Nik Man juga merupakan Tim Presiden Hamim Pusat. Sekaligus menjadi satu-satu wakil HAMIM dalam DUN Kelantan. Manakala di Kedah pula HAMIM meletakan calonnya iaitu Dato Hj Sudin B. Wahab di Parlimen Kubang Pasu (atas tiket Parti S46) untuk berdepan dengan Perdana Menteri Dato Seri Dr Mahathir B. Mohamad, pertembungan antara presiden parti ini dimenangi oleh Dr Mahathir. Selain itu, HAMIM turut meletakkan calonnya di Selangor iaitu di DUN Sabak yang diwakili oleh Naib Presiden Parti, Bong Khalid bin Hj Siri, namun tewas di tangan calon UMNO.

Pada Pilihanraya Umum tahun 1995 sekali lagi Bong Khalid bin Hj Siri menjadi calon di DUN Paya Jaras. Manakala bagi DUN Pengkalan Kubor di Parlimen Tumpat pula HAMIM meletakan calonnya iaitu Hj Wan Abdul Rahman Wan Salleh yang bertanding atas tiket Parti Semangat 46 namun tewas di tangan calon Umno iaitu Cikgu Mat Nawi dengan majoriti 1289. 

HAMIM dan perkembangannya
Selepas Datuk Asri dan kumpulannya gagal dalam usaha untuk membubarkan HAMIM dalam muktamar khas, beliau akhirnya bersama kumpulannya (termasuk ahli parlimen Bachok dan Adun Chetok) telah meletak jawatan dan keluar daripada HAMIM pada 17 Nov 1988. Dengan perletakan jawatan oleh Datuk Asri itu maka jawatan Presiden HAMIM dipangku oleh Tuan Haji Abdul Wahab Yunus (Mantan MP Dungun) dari Terengganu manakala jawatan Timbalan Presiden dipangku oleh Dato Hj Sudin B. Wahab (Mantan Adun Langgar-Limbung) dari Kedah. Dalam Muktamar HAMIM pada tahun 1989 berlaku pertandingan bagi jawatan Presiden hinggalah ke jawatan MPP, di mana jawatan Presiden dimenangi oleh Dato Hj Sudin bin Wahab dan jawatan Timbalan Presiden pula dimenangi oleh Dato Nik Man bin Nik Mohamad dari Kelantan.

Selepas kalah dalam pertandingan bagi jawatan Presiden HAMIM maka Tn Hj Abd Wahab Yunus mengambil keputusan bersama kumpulannya untuk keluar daripada HAMIM dan seterusnya pada 1990 menubuhkan parti baru Ikatan Masyarakat Islam Malaysia (IKATAN) di mana akhirnya pada 1999 diubah menjadi Parti Keadilan Nasional (KeADILan) pada masa berlakunya gelombang Gerakan Reformasi di Malaysia.

 Sejarah penyertaan pilihan raya 
TahunJenisKawasanNegeriNama CalonCatatan1995Pilihan raya umumDUN Pengkalan KuborKelantanWan Abdul Rahman Wan SallehCalon Semangat 46

KalahDUN Paya JarasSelangorBong Khalid Haji SiriCalon Semangat 46

Kalah1990Pilihan raya umumParlimen Kubang PasuKedahSudin WahabCalon Semangat 46
KalahDUN GetingKelantanNik Man Nik MohamedCalon Semangat 46
MenangDUN SabakSelangorBong Khalid Haji SiriCalon Semangat 46

Kalah1986Pilihan raya umumParlimen BachokKelantanMohd Zain AbdullahCalon Barisan Nasional
MenangParlimen Pengkalan ChepaKelantanWan Ismail IbrahimCalon Barisan Nasional
KalahDUN MerantiKelantanZaid FadzilCalon Barisan Nasional
MenangDUN ChetokKelantanHassan Haji MohamedCalon Barisan Nasional
MenangDUN PerupokKelantanChegu Haji NoorCalon Barisan Nasional
KalahDUN MulongKelantanWan Ibrahim Wan AbdullahCalon Barisan Nasional
Kalah1983Piihan raya kecilPilihan Raya Kecil DUN Kemumin, Kelantan diadakan pada 8 September 1983 berikutan pembatalan kemenangan wakil PAS oleh MahkamahDUN KemuminKelantanMohammad Shukri Abdul RahmanKalah menentang BN-BERJASA & PAS
Hilang depositPilihan raya kecilPilihan Raya Kecil DUN Selising, Kelantan diadakan pada 8 September 1983 berikutan pembatalan kemenangan wakil PAS oleh MahkamahDUN SelisingKelantanHaji Nawi Haji AwangKalah menentang BN & PAS
Hilang deposit1982Pilihan raya umumParlimen Pasir MasKelantanWan Ibrahim Wan AbdullahMenang atas tiket PAS

Menyertai HAMIM pada 1983Parlimen BachokKelantanMohd Zain AbdullahMenang atas tiket PAS

Menyertai HAMIM pada 1983Parlimen Rantau PanjangKelantanHassan Haji MohamedMenang atas tiket PAS

Menyertai HAMIM pada 1983Parlimen Kota SetarKedahAbu Bakar UmarMenang atas tiket PAS

Menyertai HAMIM pada 1983DUN MerantiKelantanNik Man Nik MohamedMenang atas tiket PAS

Menyertai HAMIM pada 1983DUN Kubang KerianKelantanMohd Asri MudaMenang atas tiket PAS.

Keluar PAS pada Februari 1983

Menubuhkan HAMIM pada Mac 1983DUN PerupokKelantanMat Nor AwangMenang atas tiket PAS

Menyertai HAMIM pada 1983

 Lihat juga 
 Senarai parti politik di Malaysia
 Politik Malaysia
 Parti Hizbul Muslimin (1948)
 Rujukan 

Kategori:Parti politik tidak berfungsi lagi di Malaysia
Kategori:Penubuhan 1983 di Malaysia
Kategori:Parti politik Islam di Malaysia
Kategori:Bekas parti komponen Barisan Nasional